Diari Oficial de la Generalitat Valenciana


Sumari del DOGV 3436, del 17-02-1999 (1999/1134)

RESOLUCIÓ de 2 de febrer de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'acord marc de col·laboració per al desenvolupament del projecte «Arbitratge de Consum Turístic in situ» a Benidorm.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3436

Data del DOGV
:   17-02-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/1134


Data del document
:   02-02-1999

Organisme emissor
:   Conselleria de Presidència

Tipus de document
:   Resolució

Descriptors 

:   * Benidorm
    * cooperació administrativa
    * turisme
    * política de turisme

RESOLUCIÓ de 2 de febrer de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'acord marc de col·laboració per al desenvolupament del projecte «Arbitratge de Consum Turístic in situ» a Benidorm. [1999/X1134]
  
Subscrit, després de la tramitació prèvia reglamentària, entre l'Institut Nacional del Consum del Ministeri de Sanitat, la Conselleria d'Ocupació, Indústria i Comerç, la Conselleria de Benestar Social de la Generalitat Valenciana, l'Agència Valenciana del Turisme, la Diputació Provincial d'Alacant i l'Ajuntament de Benidorm, el dia 31 de juliol de 1997, un Acord Marc de col·laboració per al desenvolupament del projecte «Arbitratge de Consum Turístic in situ» a Benidorm, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0019/99, i que figura com a annex d'aquesta resolució.
  
València, 2 de febrer de 1999.- La subsecretària del Secretariat del Govern i Relacions amb les Corts: Catalina Escuín Palop.
  
Acord marc de col·laboració per al desenvolupament del projecte Arbitratge de Consum Turístic in situ a Benidorm.
  
Benidorm, 31 de juliol de 1997
  
Reunits
  
D'una part, el senyor Diego Such Pérez, conseller d'Ocupació, Indústria i Comerç de la Generalitat Valenciana, en virtut de l'Acord del Govern Valencià, de data 23 de juliol de 1997.
  
D'una altra part, la senyora Marcela Miró Pérez, consellera de Benestar Social de la Generalitat Valenciana, en virtut de l'Acord del Govern Valencià, de data 23 de juliol de 1997.
  
D'una altra part, el senyor Ismael Díaz Yubero, vicepresident de l'Institut Nacional del Consum del Ministeri de Sanitat i Consum, en virtut de l'Ordre de data 11 de novembre de 1996 del Ministeri de Sanitat i Consum.
  
D'una altra part, el senyor Roc Gregori i Aznar, president executiu de l'Agència Valenciana del Turisme, en virtut de l'article 5.f) del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme.
  
D'una altra part, el senyor Julio de España Moya, president de la Diputació Provincial d'Alacant, en virtut de la representació que té.
  
I d'una altra, el senyor Manuel Pérez Fenoll, primer tinent d'alcalde en funcions d'alcalde president de l'Ajuntament de Benidorm, per absència del titular, en virtut de l'Acord de la Comissió de Govern, de data 14 de juliol de 1997.
  
Exposen
  
I. Que la Constitució espanyola, en l'article 51, insta els poders públics a garantir la defensa dels consumidors i usuaris, protegint, mitjançant procediments eficaços, la seguretat, la salut i els legítims interessos econòmics d'aquests.
  
Tot complint aquesta ordre constitucional, el Govern va establir mitjançant el Reial Decret 636/1993, de 3 de maig, el Sistema Arbitral de Consum previst en la Llei 26/1984, de 19 de juliol, General per a la Defensa dels Consumidors i Usuaris, el qual possibilita la resolució dels conflictes sorgits entre consumidors, empresaris i professionals.
  
II. Que la Generalitat Valenciana posseeix les competències en matèria de foment de l'arbitratge de consum, segons el que disposa l'article 31 de la Llei 2/1987 de l'Estatut de Consumidors i Usuaris, de la Comunitat Valenciana.
  
III. Que igualment, les entitats locals tenen atribuïdes competències en matèria de protecció al consumidor segons la vigent Llei Reguladora de Bases de Règim Local.
  
IV. Que amb data 10 de maig de 1994 es va constituir la Junta Arbitral de Consum Provincial d'Alacant d'acord amb allò disposat en el Reial Decret 636/1993, de 3 de maig, regulador del Sistema Arbitral de Consum, mitjançant un acord subscrit entre la Conselleria de Sanitat i Consum de la Generalitat Valenciana, l'Institut Nacional del Consum, la Diputació Provincial d'Alacant i l'Ajuntament d'Alacant, sent tutelada per la Generalitat Valenciana, la Diputació Provincial d'Alacant i l'Ajuntament d'Alacant.
  
V. Que el consumidor turístic, especialment l'internacional, està necessitat d'una major protecció atés que es troba fora del seu domicili habitual i en conseqüència, es troba amb més dificultats per a exercir els seus drets.
  
VI. Que a fi de propiciar que els consumidors turístics compten amb una via en la qual, de forma especialment ràpida, puguen resoldre's els conflictes que els afecten, la Generalitat Valenciana va elaborar el projecte Arbitratge de Consum Turístic in situ al qual es van sumar la resta de les administracions públiques que hi intervenen.
  
Atés el que s'ha exposat, les administracions públiques signants es comprometen, en l'àmbit de les seues competències, a realitzar aquelles actuacions necessàries per a l'efectiva execució del projecte esmentat.
  
Per açò exposat, les parts que intervenen,
  
Acorden
  
Que el desenvolupament del projecte «Arbitratge de Consum Turístic in situ» es durà a terme en la Junta Arbitral de Consum Provincial d'Alacant i amb la finalitat de facilitar la realització de la experiència, s'establirà una seu a Benidorm.
  
L'execució d'aquest acord de col·laboració requereix la coordinació de les actuacions previstes i la fixació de les obligacions de cada una de les parts d'acord amb les següents
  
Clàusules
  
Primera
  
Les reclamacions de contingut econòmic plantejades pels consumidors a la ciutat de Benidorm, es coneixeran a la seu de la Junta Arbitral de Consum Provincial d'Alacant a l'esmentada ciutat, que s'ubicarà a l'avinguda de Beniardà núm. 8.
  
Segona
  
El funcionament de la seu de Benidorm de la Junta Arbitral de Consum Provincial d'Alacant es regirà per allò establit en el Reial Decret 636/1993, de 3 de maig, regulador del Sistema Arbitral de Consum.
  
Tercera
  
La Generalitat Valenciana i l'Agència Valenciana del Turisme, l'Institut Nacional del Consum, l'Ajuntament d'Alacant, la Diputació Provincial d'Alacant i l'Ajuntament de Benidorm, es comprometen a establir un sistema d'informació sobre l'activitat i els resultats de l'experiència i en particular sobre:
  
- President i secretari suplents que actuaran a la seu de Benidorm.
  
- La relació d'empreses que presenten l'Oferta Pública de Sotmetiment, o la seua renúncia, al Sistema Arbitral de Consum, a la seu de Benidorm. Per a tot açò trametran còpia de les ofertes o denúncies, quan siga procedent, mantenint la seua actualització a fi d'elaborar el corresponent cens nacional.
  
Quarta
  
La Junta Arbitral de Consum Provincial d'Alacant traslladarà a la seu de Benidorm tots els acords amb els sectors empresarials a l'àmbit nacional i autonòmic que li siguen comunicats per l'Institut Nacional del Consum i la Conselleria d'Ocupació, Indústria i Comerç de la Generalitat Valenciana.
  
Per la seua part, la Conselleria d'Ocupació, Indústria i Comerç, l'Ajuntament de Benidorm i la Diputació Provincial d'Alacant, promouran i impulsaran les adhesions d'empreses, professionals, organitzacions empresarials i associacions de consumidors.
  
Igualment, propiciaran el compromís de sotmetiment de les empreses de serveis públics o les gestionades per les administracions públiques al Sistema Arbitral de Consum.
  
Així mateix, establiran acords de col·laboració amb laboratoris, ITV, col·legis professionals, etc. per a la realització de peritatges.
  
Cinquena
  
La Generalitat Valenciana i l'Agència Valenciana del Turisme, la Diputació Provincial d'Alacant, l'Ajuntament de Benidorm i l'Institut Nacional del Consum promouran la difusió del Sistema Arbitral de Consum per al seu coneixement per part dels ciutadans en general, les empreses, comerços i agents econòmics implicats.
  
Sisena
  
Els models a utilitzar en els procediments arbitrals que es realitzen a la seu de Benidorm, seran facilitats per l'Institut Nacional del Consum a la Junta Arbitral de Consum Provincial d'Alacant.
  
Setena
  
La Generalitat Valenciana i l'Agència Valenciana del Turisme, l'Ajuntament de Benidorm i la Diputació Provincial d'Alacant, podran subscriure els corresponents convenis singularitzats per al desenvolupament del projecte «Arbitratge de Consum Turístic in situ», a Benidorm.
  
Vuitena
  
La Generalitat Valenciana, a través de la Direcció General de Comerç i Consum, designarà un president suplent de la Junta Arbitral de Consum Provincial d'Alacant a fi que desenvolupe les seues funcions a l'àmbit territorial de la seu de Benidorm; igualment, la Diputació Provincial d'Alacant designarà un president suplent segon.
  
Per la seua part, l'Ajuntament de Benidorm designarà un secretari suplent de la Junta Arbitral de Consum Provincial d'Alacant a fi que exercisca les seues competències a l'àmbit territorial de la seu de Benidorm, també podrà nomenar un secretari suplent segon, si cal.
  
Novena
  
Els presidents de col·legi seran designats per la Junta Arbitral de Consum Provincial d'Alacant després del nomenament efectuat per l'Agència Valenciana del Turisme, la Direcció General de Comerç i Consum, l'Ajuntament de Benidorm, la Diputació Provincial d'Alacant i l'Institut Nacional del Consum, d'acord amb allò disposat en l'article 11 del Reial Decret 636/1993, de 3 de maig, regulador del Sistema Arbitral de Consum. Els presidents de col·legi actuaran en els assumptes que es plantegen en l'àmbit de les seues respectives matèries.
  
Deu
  
El personal adscrit a la seu de Benidorm de la Junta Arbitral de Consum Provincial d'Alacant tindrà dependència orgànica de l'administració de la qual procedisca, i dependència funcional del president de la Junta.
  
Onze
  
Els compromisos d'adhesió al Sistema Arbitral de Consum, es realitzaran preferentment segons els models que acompanyen com a annex I i II a aquest conveni.
  
Dotze
  
Per al seguiment de l'execució del projecte, es constituirà una comissió integrada per:
  
- Un representant de la Direcció General de Comerç i Consum de la Generalitat Valenciana.
  
- Un representant de l'Agència Valenciana del Turisme de la Generalitat Valenciana.
  
- Un representant de la Sotssecretaria de Justícia de la Generalitat Valenciana de la Conselleria de Benestar Social.
  
- Un representant de l'Ajuntament de Benidorm.
  
- Un representant de la Diputació Provincial d'Alacant.
  
- Un representant de l'Institut Nacional del Consum.
  
Tretze
  
Aquest conveni tindrà una durada indefinida tret de la denúncia expressa d'alguna de les parts signants plantejada amb un mes d'antelació.
  
I com a prova de conformitat, les parts atorgants signen aquest document en sis exemplars, al lloc i en la data indicats al començament.
  
El conseller d'Ocupació, Indústria i Comerç (per delegació): Joaquín A. Berenguer Ramírez, director general de Comerç i Consum.
  
La consellera de Benestar Social (per delegació): Eloy Velasco Núñez, subsecretari de Justícia.
  
El vicepresident de l'Institut Nacional del Consum: Ismael Díaz Yubero.
  
El president de l'Agència Valenciana del Turisme: Roc Gregori Aznar.
  
El president de la Diputació Provincial d'Alacant: Julio de España Moya.
  
El primer tinent d'alcalde en funcions de l'Ajuntament de Benidorm: Manuel Pérez Fenoll.
  
Annex I
  
Document d'adhesió i col·laboració
  
Les organitzacions empresarials i de consumidors sotasignats es comprometen voluntàriament amb el Sistema Arbitral de Consum, a col·laborar amb la seu de Benidorm de la Junta Arbitral de Consum Provincial d'Alacant, i a difondre el Sistema Arbitral de Consum com a mitjà de resolució dels conflictes que puguen sorgir entre consumidors, empresaris i comerciants.
  
Igualment manifesten el seu suport al projecte «Arbitratge de Consum Turístic in situ», mostrant-ne la seua col·laboració en el desenvolupament.
  
Associació de Bars, Restaurants i Cafeteries (ABRECA): Ricardo Verdesoto Soriano.
  
Cooperativa de Bars, Restaurants i Cafeteries (COBRECA): Juan Martínez Caparrós.
  
Associació Provincial d'Informadors Turístics (APIT): José Luis de Jorge Mateo.
  
Joves Empresaris Turístics de Benidorm (JETURBE): Francisco Gascón.
  
Associació Independient de Comerciants de Benidorm (AICO): Eliseo Yus Prats.
  
Associació de Discoteques, Balls i Varietats de Benidorm (ADISBAL): Richart Romero.
  
Associació Provincial d'Empresaris de Càmpings de Alicante: Juan Delgado Ferrer.
  
Associació Empresarial de Lloguers d'Habitatges de la Província d'Alacant: Mariano Espinosa Pérez.
  
Unió de Consumidors de la Marina Baixa UCE: Manuel Beneyto Mestre.
  
Federació Alacantina de Comerç: Pedro Reig Marí.
  
Annex II
  
Document de ratificació i col·laboració
  
Les associacions de consumidors i organitzacions empresarials sotasignats ratifiquen la col·laboració que han prestat al Sistema Arbitral de Consum i mostren la seua disposició a participar en la Junta Arbitral de Consum com a mitjà de resolució dels conflictes que puguen sorgir entre consumidors i empresaris, afavorint així l'adhesió i la participació individual del seus associatsç
  
Associació Empresarial de Benidorm i Comarca (Hosbec): Francisco Savall Molina.
  
Associació d'Agències de Viatges de Benidorm (AVIBE): Juan Andrés Guerrero Molina.
  
Confederació Empresarial de la Província d'Alacant (COEPA): Jorge Caballé.
  
Associació de Mestresses de Casa, Consumidors i Usuaris LUCENTUM: Carmen Oliver Moreno.